**Tisztelt Óvodavezető!**

Engedje meg, hogy tájékoztassam Önt és kedves kollégáit az Újszínház 2017/2018 évadának óvodásoknak szóló előadásairól.

**Pöttöm Panna**

*- zenés mesejáték -*

Bubik István stúdiószínpad

Az Andersen nyomán íródott zenés mesejáték, finom humorral, Bolba Tamás zeneszerző fülbemászó dallamaival és rajzfilmszerű színpadképeivel hódít színházunkban kicsik és nagyok körében egyaránt.

**Jegyár:** egységesen 1700 Ft, 15 fő felett **25% csoport** **kedvezményt** tudunk biztosítani, ezen felül minden 15. fő után jár **200 Ft-os kísérőjegy**.

**Páskándi Géza: A királylány bajusza**

*- zenés mesejáték -*

Bubik István stúdiószínpad

Ágacska, a meseszép királylány nem akar férjhez menni. Sokkal szívesebben tölti az idejét könyvei társaságában. Szülei elkeserednek, kérők hadát toborozzák az udvarba. A királylány azonban ravasz, s hogy megtalálja a kérők közül az igazit, fergeteges tréfát eszel ki. Vajon mi lehet ez a tréfa?

Páskándi Géza humorral átszőtt zenés mesejátéka ma is aktuális, hiszen hány és hány „szingli királylány” várja a mesebeli herceget… sokszor nagyon leleményesnek kell lenni, hogy az ember ráleljen…

**Jegyár:** egységesen 2200 Ft, 15 fő felett **25% csoport kedvezményt** tudunk biztosítani, ezen felül minden 15. fő után jár **200 Ft-os kísérőjegy.**

**Jegyrendelés** – telefonszám megadásával! – az alábbi elérhetőségeken lehetséges,

hétfőtől csütörtökig 9.00-16.00, pénteken 9.00-15.00 óra között.

Üdvözlettel:

**Győrfi József**

közönségszervező

**tel.: 351-1405**

[**gyorfi.jozsef@ujszinhaz.hu**](mailto:gyorfi.jozsef@ujszinhaz.hu)

Új Színház

1061 Budapest, Paulay Ede u.35.